[{"text_idx": "#000002", "text": "Our research response to COVID-19"}, {"text_idx": "#000003", "text": "Ers dyddiau cynharaf pandemig COVID-19 yn y DU, mae Cronfa Ddata SAIL wedi chwarae ro\u0302l flaenllaw yn ymateb strategol Cymru\u2019n Un i\u2019r bygythiad byd-eang digynsail hwn."}, {"text_idx": "#000005", "text": "Gan fod nifer o ffynonellau data newydd a chyfoethog a ddarperir gan sefydliadau Iechyd a Gofal Cymdeithasol sy\u2019n cydweithio fel rhan o ymateb Cymru\u2019n Un i COVID-19, mae\u2019r cyfleoedd a\u2019r ddealltwriaeth angenrheidiol o\u2019r ffynonellau hyn a llwyth gwaith ymchwilwyr yn grw\u0302p Gwyddonwyr Data Prifysgol Abertawe wedi cynyddu\u2019n drawiadol. Yma, rydym yn bwrw golwg ar rai o\u2019r wynebau y tu o\u0302l i\u2019r wyddoniaeth."}, {"text_idx": "#000007", "text": "\u201cMae gennym ni staff i weithio ar ymchwil benodol a gynlluniwyd ar unrhyw adeg. Mae\u2019r ti\u0302m yn defnyddio egwyddorion ac arferion rheoli prosiect, ac felly maent yn gyfarwydd a\u0302 bod yn hyblyg wrth ymchwilio i geisiadau, ond mae bod mor ymarferol mewn ymateb i COVID-19 wedi arwain at gynnydd trawiadol yn ein gwaith a llai o amser ar gyfer ymateb i wybodaeth."}, {"text_idx": "#000008", "text": "\u201cRydym wedi bod yn fethodolegol yn ein hymagwedd ac rydym wedi clustnodi rhai staff ar brosiectau ymchwil presennol a\u0302 therfynau amser penodol i gwblhau eu gwaith, ond mae gweddill y ti\u0302m wedi canolbwyntio\u2019n gyfan gwbl ar ymateb i\u2019r heriau a wynebir yn sgi\u0302l COVID-19 a darparu\u2019r wybodaeth y mae ei hangen ar y rhai sy\u2019n gwneud penderfyniadau. Ar y cyfan, rydym ni wedi osgoi cymryd gwyliau blynyddol ac mae llawer o bobl yn gweithio llawer mwy o oriau nag sy\u2019n ofynnol yn o\u0302l eu contractau o ganlyniad i\u2019r pandemig, ond rydym yn hynod falch o fod yn rhan o hyn ac rydym wedi gwneud hyn yn wirfoddol gyda chefnogaeth ein system gefnogi gref i ddiogelu iechyd corfforol a meddwl ein timoedd.\u201d"}, {"text_idx": "#000010", "text": "\u201cMae ymchwil i COVID-19 yn gofyn am waith chwim mewn cyfnod byr o amser \u2013 bydd allbynnau a geir heddiw yn cefnogi penderfyniadau a chynllunio strategol a wneir yfory. Rydym yn gweithio mewn ffordd synergyddol, gan gyfuno arbenigedd unigryw i ateb cwestiynau ar sail data sy\u2019n effeithio ar les ein ffrindiau a\u2019n teuluoedd ledled y DU a\u2019r byd i gyd yn uniongyrchol.\u201d"}, {"text_idx": "#000011", "text": "Mae gwaith cydweithredol a hirsefydlog SAIL gyda HDR UK ac Ymchwil Data Gweinyddol Cymru wedi hwyluso nifer fawr o adroddiadau deallusrwydd sy\u2019n gysylltiedig a\u0302 COVID-19 a\u2019r ymchwil i\u2019w chynnal. Gweledigaeth HDR UK yw cyfuno data iechyd y DU, sy\u2019n aml yn dameidiog, gan ei wneud yn hygyrch at ddibenion ymchwil a fydd yn arwain at ddarganfyddiadau sy\u2019n gwella bywydau pobl. Mae\u2019r rhwydweithiau ymchwil data iechyd hyn, a gre\u0308wyd ac a ddatblygwyd gan HDR UK, wedi bod yn hanfodol, i hwyluso cronfeydd data pob cenedl yn y DU i ddarparu mynediad at ddata ar gyfer nifer fawr iawn o astudiaethau ymchwil i COVID-19."}]